Pravni osnov -  za donošenje Odluke o budžetu opštine Tuzi za 2019. godinu sadržan je u odredbama Zakona o budžetu i fiskalnoj odgovornosti ("Službeni list Crne Gore", br. 20/14,  56/14 i 70/17, 04/18 i 55/18), Zakona o finansiranju lokalne samouprave (‘‘Službeni list Republike Crne Gore’’, br. 42/03 i ‘‘Službeni list Crne Gore’’  br. 05/08, 74/10, 01/15, 78/15, 03/16 , 30/17 i 92/17), Zakona o lokalnoj samoupravi („Službeni list Crne Gore“, broj  02/18) , Statuta opštine Tuzi („Službeni list Crne Gore“- opštinski propisi broj 31/19) i Zakonu o teritorijalnoj organizaciji Crne Gore ("Službeni list Crne Gore", br. 054/11,, 026/12, 027/13, 062/13, 012/14, 003/16 i 031/17).

Član 3 Zakona o budžetu i fiskalnoj odgovornosti propisuje da je budžet finansijski plan baziran na godišnjim procjenama primitaka i izdataka, da se donosi za fiskalnu godinu i važi u godini za koju je donijet, te da je fiskalna godina kalendarska godina, a član 4 propisuje šta budžet sadrži.

Član 28 Zakona o finansiranju lokalne samouprave ("Službeni list Crne Gore", br. 003/19 od 15.01.2019), propisuje da predlog Odluke o budžetu utvrđuje predsjednik opštine i dostavlja ga Skupštini opštine. Članom 67 stav 1 i 2 je propisano da se sredstva za početno finansiranje novoosnovane opštine, u prvoj fiskalnoj godini od osnivanja, obezbjeđuju  u budžetu države iz sredstava tekuće budžetske rezerve u iznosu do 3% sredstava tekuće budžetske rezerve. U stavu 2 istog člana je propisano da je novoosnovana opština  dužna da u roku od šest mjeseci od dana konstituisanja organa lokalne samouprave donese odluku o budžetu i druge opštinske propise kojima će se utvrditi postupak uvođenja, naplate i kontrole lokalnih javnih prihoda.
Član 38 stav 1 tačka 7 Zakona o lokalnoj samoupravi propisuje da skupština donosi budžet i završni račun budžeta, a član 167 stav 1 da će opština, prije donošenja planova i programa za pojedine oblasti u opštini, urbanističkih projekata, budžeta i opštih akata kojima se utvrđuju prava i obaveze građana, obezbijediti učešće zainteresovane javnosti u donošenju odluka sprovođenjem postupka javne rasprave.

Član 53, stav 1, tačka 7 Statuta opštine Tuzi propisuje da Skupština donosi budžet i završni račun budžeta.

Član 42 stav 1 Zakona o teritorijalnoj organizaciji Crne Gore propisuje da će Skupština novoosnovane opštine, odnosno opština donijeti budžet opštine u roku od 90 dana od dana konstituisanja Skupštine.


OBRAZLOŽENJE

Odluka o budžetu Opštine Tuzi za 2019. godinu je urađena na bazi fiskalne strategije Vlade Crne Gore za period 2018 – 2021 godine, smjernica Ministarstva finansija, zahtjeva potrošačkih jedinica i realne procjene budžetskih prihoda i rashoda.

Osnovni cilj budžetske politike je uspostavljanje održivog sistema finansija gdje će se iz ostvarenih prihoda pokriti svi tekući rashodi, otplata duga i obezbijediti sredstva za kapitalne investicije. 

Kada je u pitanju prihodna strana, ciljevi predviđeni budžetom su: 
· povećanje naplate svih vrsta prihoda; 
· povećanje sopstvenih prihoda kroz veći obuhvat poreskih obveznika. 

Na rashodnoj strani ciljevi su: 
· racionalizacija svih vidova potrošnje; 
· uredno izmirivanje svih obaveza; 
· realizacija planiranih kapitalnih projekata

Takođe, Nacrt Odluke o budžetu opštine Tuzi za 2019. godinu sačinjen je u skladu sa Pravilnikom o jedinstvenoj klasifikaciji računa za budžet Crne Gore i budžete opština („Sl.list CG“ br. 72/16).

Nacrt Odluke o budžetu opštine Tuzi za 2019. godinu, utvrđen je u ukupnom iznosu od 1.776.300,00 €, i to: 
· sredstva za operativne izdatke u iznosu od  1.260.800,00 € i  
· sredstva za kapitalne izdatke u iznosu od  515.500,00 €. 


I    PROJEKCIJA PRIMITAKA ZA 2019. GODINU
  

Ukupni primici opštine za 2019. godinu planirani su u iznosu od 1.776.300,00 €.

Prihodi od poreza planirani su u iznosu od ukupno 254.000,00€, i to prihodi od: 
· poreza na dohodak fizičkih lica u iznosu od 99.000,00€,  
· poreza na nepokretnosti u iznosu od 85.000,00€, 
· poreza na promet nepokretnosti u iznosu od 30.000,00€ i od 
· prireza porezu na dohodak fizičkih lica u iznosu od 40.000,00€.

Prihodi od taksa planirani su u ukupnom iznosu od 70.000,00€, i to prihodi od: 
· administrativnih taksa u iznosu od 35.000,00€ i
· lokalnih komunalnih taksa u iznosu od 35.000,00€. 

Prihodi od naknada planirani su u ukupnom iznosu od 135.500,00€, i to  prihodi od:  
· naknada za korišćenje dobara od opšteg interesa u iznosu od 2.000,00€,
· naknada za korišćenje prirodnih dobara u iznosu od 1.000,00€, 
· naknada za komunalno opremanje građevinskog zemljišta u iznosu od 100.000,00€, 
· naknada za komunalno opremanje građevinskog zemljišta za nelegalne objekte u iznosu od 5.000,00€, 
· godišnjih naknada pri registraciji drumskih motornih vozila u iznosu od 15.000,00€, 
· ostalih naknada za puteve u iznosu od 10.000,00€ i 
· komunalnih naknada u iznosu od 2.500,00€.

Ostali prihodi su planirani u iznosu od 17.500,00€.

Primici - sredstva prenesena iz prethodne godine su planirani u iznosu od 15.000,00€.

Primici - transferi od Budžeta Crne Gore (početno finansiranje) su planirani u iznosu od  600.000,00€.
· Realizacija istih pretpostavlja ispunjenost propisanih uslova u skladu sa zakonom o finansiranju lokalne samouprave. Članom 67 stav 1 i 2 ovog zakona je propisano da se sredstva za početno finansiranje novoosnovane opštine, u prvoj fiskalnoj godini od osnivanja, obezbjeđuju  u budžetu države iz sredstava tekuće budžetske rezerve u iznosu do 3% sredstava tekuće budžetske rezerve.

Primici - transferi iz Budžeta Glavnog grada  planirani su u iznosu od 594.300,00€  utvrđenih sporazumom opštine Tuzi i Glavnog grada u skladu sa članom 45 stav 5 Zakona o Glavnom gradu (,,Službeni list RCG’’ broj 65/05, „Službeni list CG“ br.88/09, 72/10, 02/16, 31/17). 

Primici – Donacije  planirani su u iznosu od 90.000€.
· Odnosi se na finansiranje projekta P.A.S.T4Future (Promoting accessible and sustainable tourism for future) u okviru programa INTERREG Italija – Albanija – Crna Gora. 





II   PROJEKCIJA IZDATAKA ZA 2019. GODINU

Planirani izdaci za ovu fiskalnu godinu raspoređeni su u sljedećim iznosima: 

	OPIS
	Plan  za 2019
	Struktura %

	1
	2
	3

	Operativni izdaci
	1.260.800,00 €
	70,98

	Kapitalni izdaci
	515.500,00 €
	29,02

	UKUPNO
	1.776.300,00 €
	100,00




Operativni izdaci 

Operativni izdaci obuhvataju isplatu bruto zarada zaposlenih i doprinosa na teret poslodavca, ostala lična primanja, rashode za materijal, rashode za usluge, tekuće održavanje, ostale izdatke i transfere (transfere institucijama sporta, transfere političkim partijama, transfere nevladinim organizacijama, strankama i udruženjima, transfere za jednokratne socijalne pomoći, ostale transfere pojedincima, ostale transfere institucijama i ostale transfere).

Sredstva za bruto zarade zaposlenih i doprinose na teret poslodavca planirana su u iznosu od 624.300,00€.  

Strukturu sredstava za bruto zarade zaposlenih, u skladu sa propisima o obračunu zarada, čine: 
· neto zarade 368.150,00€, 
· porez na dohodak fizičkih lica 54.800,00€, 
· doprinosi na teret zaposlenog 130.900,00€, 
· doprinosi na teret poslodavca 61.750,00, 
· prirez porezu na dohodak fizičkih lica 8.700,00€.

Sredstva za ostala lična primanja planirana su u iznosu od 95,250,00€, a   odnose se na:  
· naknade odbornicima u Skupštini Opštine Tuzi u iznosu od 63.000,00, 
· ostala lična primanja zaposlenih u Opštini Tuzi (naknada za prevoz) u iznosu od 17.050,00€ i 
· ostale naknade u iznosu od 15.200,00€.

Rashodi za materijal  planirani su u iznosu od 58.750,00€, i to za:
· administrativni materijal u iznosu od 10.000,00€: 
        - kancelarijski materijal 6.500,00€, 
        - sredstva za čišćenje i održavanje higijene 2.500,00€, 
        - publikacije, časopisi i glasila 1.000,00€.
· rashode za energiju u iznosu od 35.000,00€ i 
· rashode za gorivo u iznosu od 13.750,00€.

Rashodi za usluge planirani su u iznosu od 175.400,00€, i to: 
· za službena putovanja u iznosu od 5.650,00€, 
· za reprezentaciju, štampu i troškove bifea u iznosu od 10.150,00€, 
· za komunikacione usluge u iznosu od 16.000,00€, 
· za bankarske usluge u iznosu od 3.700,00€, 
· za advokatske, notarske i pravne usluge i usluge ustupanja zaposlenih 40.000,00€,
· za konsultantske usluge, projekte i studije  u iznosu od 5.800,00€,
· za usluge stručnog usavršavanja u iznosu od 4.100,00€,
· za ostale usluge u iznosu od 70.000,00€:
	- usluge objavljivanja akata u „Sl.listu CG – OP“ 2.500,00€,  
	- usluge objavljivanja oglasa - 2.500,00€, 
	- usluge zaprašivanja komaraca - 6.000,00€,
	- manifestacije - 5.000,00€,
            - poljoprivredni sajam - 5.000,00€,
	- ostale usluge - ostalo - 49.000,00€.
· za ostale usluge – televiz. usluge na albanskom jeziku u iznosu od 20.000,00€:

Rashodi za tekuće održavanje planirani su u iznosu od 10.200,00€, i to:
· za tekuće održavanje građevinskih objekata - zgrade 3.000,00€.
· za tekuće održavanje opreme 7.200,00€ od čega:
· održavanje vozila 5.700,00€, 
· za održavanje kopir aparata i ostale opreme 1.500,00€ i 

Renta je planirana u iznosu od 15.000,00€, i to za zakup objekta za smještaj dijela novoosnovanih organa.

Subvencije za podršku poljoprivrednim proizvođačima	  su planirane u iznosu od 20.000,00€.			

Ostali izdaci su planirani u iznosu od 59.700,00€ i obuhvataju izdatke:
· po osnovu isplate ugovora o djelu u iznosu od 8.300,00€, od čega:
· softver za trezorsko poslovanje – 5.000,00€
· ostalo – 3.300,00€
· izradu i održavanje softvera u iznosu od 38.600,00€, 
· osiguranje (osiguranje zaposlenih i registracija vozila u iznosu od 4.000,00€) 
· kontribucije za članstvo u domaćim i međunarodnim organizacijama u iznosu od 300,00€, 
· komunalne naknade (za vodu i odvoz smeća i za javne česme) u iznosu od 5.000,00€ i 
· ostale izdatke - ostalo 3.500,00€.

Transferi institucijama sporta  planirani su u iznosu od 65.000,00 €.

Transferi nevladinim organizacijama  planirani su u iznosu od  21.200,00 €, i to:
· za raspodjelu po konkursu 12.000,00€, 
· za Program podrške djeci sa posebnim potrebama -  6.500,00€,
· za raspodjelu po zahtjevima – 2.700€. 

Transferi političkim partijama  planirani su u iznosu od 20.000,00€.  

Transferi za jednokratne socijalne pomoći   planirani su u iznosu od 14.000,00 €.

Ostali transferi pojedincima planirani su u iznosu od 41.000,00  i to: 
· stipendije u iznosu od  7.000,00 €, 
· nagrade i povlastice u iznosu od  3.000,00€,
· naknada porodiljama u iznosu od 30.000€,
· ostalo u iznosu od 1.000,00€.

Transferi institucijama planirani su u iznosu od 13.000,00€, i to:
· transferi institucijama u iznosu od 10.000,00€
· i transfer Turističkoj organizaciji Tuzi u iznosu od 3.000,00€.

Ostali transferi privrednim društvima  planirani su u iznosu od 3.000,00€ koji se odnose na:
· transfer Javnom preduzeću „Komunalne usluge“.

Kapitalni izdaci 

Ukupno planirani kapitalni izdaci iznose 515.500,00€.

	Kapitalni izdaci
	Plan 2019
	Struktura kapit. Izdataka  %

	Lokalna infrastruktura
	250.500,00
	48,59

	Oprema
	170.000,00
	32,98

	Investiciono održavanje
	5.000,00
	0,97

	EU – IPA projekti
	90.000,00
	17,46

	UKUPNO
	515.500,00
	100,00



Kapitalni izdaci obuhvataju: 

1.	Izdaci za lokalnu infrastrukturu                                          250.500,00€

· Izrada idejnog rješenja i Glavnog Projekta -  Tribina stadiona FK "Dečić" – 40.000,00€,

· Revizija Glavnog projekta  - tribina FK "Dečić - 10.00,000€,

· Izrada idejnog rješenja i glavnog projekta šetališta od Gimnazije "25 Maj" do Ambulante u Tuzima  - 10.000,00€,

· Investiciono održavanje lokalnih puteva – 50.000,00€,

· Uređenje i opremanje trim staze pored želj.pruge, od nadvožnjaka na putu Tuzi-Milješ do naselja Hakšabanaj  - 45.000,00€,

· Izrada Idejnog rješenja i Glavnog projekta rekonstrukcije puta Šipčanik-Dušići-Vuksanljekaj (obilaznica sa dvije trake) - 50.000,00€,

· Izrada Idejnog rješenja i Glavnog projekta rekonstrukcije puta Podgorica-Tuzi od skretanja za Šipčanik do katoličke Crkve  - 5.500,00€,
  
· Uređenje gradskog Trga  - 30.000,00€,

· Izgradnja putne signalizacije – 10.000,00€.

2.	Oprema					                		170.000,00€

· Kancelarijska oprema, inventar za novoformirane organe i službe u iznosu od 95.000,00€.           
                                     
· Nabavka službenih vozila za potrebe novoformiranih organa (Uprava lokalnih javnih prihoda, Komunalna policija, Direkcija za izgradnju, imovinu i investicije, sekretarijati i službe) u iznosu od  50.000,00€.

· Računarska oprema u iznosu od 	25.000,00€.		

3.	Investiciono održavanje			                		    5.000,00€

4.   Transferi za projekat	                      	         	             90.000,00€


· Planiran je iznos od 90.000€ za implementaciju projekta P.A.S.T4Future (Promoting accessible and sustainable tourism for future) u okviru programa INTERREG Italija – Albanija – Crna Gora.

UKUPNO KAPITALNI IZDACI                             515,500,00 €

Otplata obaveza iz prethodnog perioda 

Otplata obaveza iz prethodnog perioda u iznosu od 15.000,00€.

Sredstva rezervi

Opština Tuzi je planirala sredstva rezervi u iznosu od 10.000,00€, i to za:
· tekuću budžetsku rezervu 5.000,00€ i za 
· stalnu budžetsku rezervu 5.000,00€.

*****

